ธุรกิจ SME จะผ่อนสินเชื่อหนักให้เป็นเบา ได้อย่างไร ?
เมื่อพูดถึงการทำธุรกิจ ผู้ประกอบการหลายคนย่อมต้องนึกถึงการกู้ยืมเงิน เพราะการจะขยายธุรกิจให้เติบโตอย่างรวดเร็ว จำเป็นต้องใช้เงินทุนจากแหล่งภายนอก โดยเฉพาะในช่วงเริ่มต้นของการทำธุรกิจ
18 พ.ย. 2565

ธุรกิจ SME จะผ่อนสินเชื่อหนักให้เป็นเบา ได้อย่างไร ?
ttb x ลงทุนแมน
เมื่อพูดถึงการทำธุรกิจ ผู้ประกอบการหลายคนย่อมต้องนึกถึงการกู้ยืมเงิน เพราะการจะขยายธุรกิจให้เติบโตอย่างรวดเร็ว จำเป็นต้องใช้เงินทุนจากแหล่งภายนอก โดยเฉพาะในช่วงเริ่มต้นของการทำธุรกิจ
ถ้าลองนึกภาพง่าย ๆ ว่ามี 2 กิจการ ที่มีผลประกอบการเหมือนกัน แต่ว่า..
- บริษัท A มีกำไร 10 บาท และบริษัทใช้เพียงกำไรของธุรกิจ ในการลงทุนด้านธุรกิจต่าง ๆ เช่น ขยายสาขา หรือเพิ่มกำลังการผลิต
- บริษัท B มีกำไร 10 บาท แต่มีการกู้ยืมสินเชื่อเพิ่ม
ถึงแม้ว่าบริษัท A และบริษัท B จะมีความแข็งแกร่งด้านธุรกิจที่เหมือนกัน 
แต่สุดท้ายแล้ว ก็เป็นไปได้ว่า ธุรกิจของบริษัท B อาจเติบโตได้รวดเร็วกว่าบริษัท A
เพราะธุรกิจ A จำเป็นต้องใช้เวลาในการสะสมเงินกำไรให้มากเพียงพอต่อการขยายกิจการ จนเกิดค่าเสียโอกาส
แถมยังทำให้กำไรที่สะสมมา 10 บาทนั้น ก็จะลดลงเรื่อย ๆ จากการนำมาลงทุน
แต่ในทางกลับกัน บริษัท B สามารถลดเวลาและค่าเสียโอกาสตรงนี้ไปได้ 
เพราะสามารถนำเงินสินเชื่อมาขยายธุรกิจได้เลย ส่วนกำไร 10 บาท ก็ยังสามารถเก็บไว้สำหรับเป็นเงินทุนหมุนเวียนได้
ซึ่งแนวทางนี้ ทำให้ปัจจุบันผู้ประกอบการหลายราย ต่างมองว่า การกู้ยืมสินเชื่อธุรกิจ เป็นเรื่องสำคัญ
ยิ่งไปกว่านั้น ยังมีวิธีที่น่าสนใจ คือ การรีไฟแนนซ์ 
โดยผู้ประกอบการจะได้รับประโยชน์จากการก่อหนี้ใหม่มาโปะหนี้เก่า ช่วยคลายหนักให้กลายเป็นเบาได้ง่าย ๆ
หนึ่งในผู้ให้บริการด้านสินเชื่อธุรกิจรีไฟแนนซ์ที่น่าสนใจ คือสินเชื่อ ttb SME หรือสินเชื่อธุรกิจจากธนาคารทหารไทยธนชาต
แล้วทำไม สินเชื่อ ttb SME จึงมีความน่าสนใจ ? 
ลงทุนแมนจะเล่าให้ฟัง
สาเหตุสำคัญที่บอกว่า ผู้ประกอบการธุรกิจ ควรรู้จักการรีไฟแนนซ์สินเชื่อ นั่นเป็นเพราะว่า..
1. การลดจำนวนเงินที่ผ่อนต่อเดือน ช่วยลดภาระกิจการได้
เพราะแม้ว่าการกู้ยืมเงินจะช่วยเพิ่มโอกาส ให้กิจการเติบโตได้อย่างรวดเร็ว 
แต่หากเงินที่ต้องผ่อนนั้น ตึงมือเกินไป อาจกลายเป็นว่าสินเชื่อที่ควรจะให้ประโยชน์ กลับส่งผลเสียมากกว่า
แต่ปัญหาเหล่านี้ สามารถกำจัดให้หายไปได้ ด้วยการรีไฟแนนซ์ 
เพราะการรีไฟแนนซ์จะช่วยยืดระยะเวลาในการผ่อนให้นานกว่าเดิม ทำให้เงินที่จะต้องผ่อนต่อเดือนลดลงได้
และต่อให้กิจการไม่มีปัญหาเรื่องภาระหนี้สินที่ต้องผ่อนในแต่ละเดือน ก็ยังจะได้ประโยชน์จากส่วนต่างของเงินที่ต้องเสียแบบเดิม และแบบใหม่
ที่สำคัญคือ ผู้ประกอบการสามารถนำเงินก้อนนั้นไปใช้ในส่วนอื่น ๆ ของธุรกิจได้ ไม่ว่าจะเป็น เงินทุนหมุนเวียน หรือเก็บสะสมเพื่อเป็นเงินทุน สำหรับการลงทุนในอนาคต
2. วงเงินกู้อาจเพิ่มมากกว่าเดิม
รู้หรือไม่ว่า การรีไฟแนนซ์ก็เป็นอีกหนึ่งช่องทาง ที่สามารถทำให้ผู้ประกอบการได้วงเงินที่สูงขึ้น 
เนื่องจากมูลค่าของสินทรัพย์เดิมอาจเพิ่มขึ้นได้ตามกาลเวลา อย่างเช่น ที่ดิน รวมถึงผู้ประกอบการอาจมีสินทรัพย์ใหม่เพิ่มเข้ามา หรือเปลี่ยนสินทรัพย์ที่มีมูลค่าสูงกว่า มาเป็นหลักประกันแทน นั่นเอง
มาถึงตรงนี้ พูดง่าย ๆ ว่าการรีไฟแนนซ์สินเชื่อ ไม่เพียงแต่จะทำให้ธุรกิจสามารถเติบโตได้อย่างมีประสิทธิภาพ 
แต่ยังทำให้บริษัทมีเงินก้อนไว้ใช้จ่าย เพื่อเตรียมพร้อมสำหรับกรณีฉุกเฉิน อีกด้วย
อย่างไรก็ตาม การรีไฟแนนซ์สินเชื่อก็มีข้อเสียอยู่บ้าง 
เช่น เสียเวลา, เสียค่าใช้จ่ายในการดำเนินการ และมีความยุ่งยากในการเตรียมเอกสารอยู่ไม่น้อย
แล้วการรีไฟแนนซ์ด้วยสินเชื่อ ttb SME จะมาช่วยแก้ปัญหาเหล่านี้ ได้อย่างไร ?
- ข้อแรกคือ ระยะเวลาการผ่อนนาน
โดยสินเชื่อ ttb SME เปิดโอกาสให้ลูกค้าสามารถเลือกระยะเวลาผ่อนได้เอง โดยมีระยะเวลาผ่อนนานสูงสุด 20 ปี
ซึ่งเมื่อผ่อนได้นานกว่าเดิม ผู้ประกอบการก็จะชำระหนี้ต่อเดือนน้อยลง นำไปสู่การลดภาระด้านการเงินของกิจการในแต่ละเดือนได้
- ข้อที่สองคือ ttb ให้บริการวงเงินสินเชื่อแบบครบวงจร
เช่น สินเชื่อระยะยาวเพื่อขยายธุรกิจ, สินเชื่อสำหรับการหมุนเวียนกิจการ, สินเชื่อสำหรับทำธุรกรรมต่างประเทศ และอื่น ๆ ตอบโจทย์ทุกมิติความต้องการของผู้ประกอบการ
ที่สำคัญ ttb SME มีวงเงินสูงสุดให้ถึง 50 ล้านบาท เลยทีเดียว
นอกจากนี้ ผู้ประกอบการยังไม่ต้องปวดหัวกับเรื่องการดำเนินการที่ยุ่งยาก และยังสามารถปลดล็อกข้อจำกัด และเงื่อนไขการใช้สินเชื่อของธนาคารเดิมได้อีก
เพราะ ttb SME เปิดโอกาสให้ผู้ประกอบการย้ายวงเงินง่าย และยังช่วยลดต้นทุนให้ผู้ประกอบการอย่างต่อเนื่อง ด้วยการโอนเงินฟรี แบบไม่มีค่าธรรมเนียม ผ่านบริการธนาคารออนไลน์ ttb business one ทำให้ต้นทุนธุรกิจแต่ละเดือน ลดลงได้อีกด้วย
สรุปได้ว่า การรีไฟแนนซ์ด้วยสินเชื่อ ttb SME ไม่เพียงแต่จะให้เวลาการผ่อนที่นาน ด้วยวงเงินที่สูง มาพร้อมกับสินเชื่อที่หลากหลาย ตอบโจทย์กลุ่มลูกค้าทุกประเภท
แต่สินเชื่อ ttb SME ยังมีบริการที่ช่วยลดปัญหาความยุ่งยากที่ตามมาจากการรีไฟแนนซ์ อีกด้วย..
สำหรับธุรกิจหรือผู้ประกอบการรายใดที่สนใจ สามารถอ่านรายละเอียดเพิ่มเติมได้ที่ 
หรือติดต่อสอบถามเพิ่มเติมได้ที่ ศูนย์บริการลูกค้าธุรกิจ ทีทีบี โทร. 0 2643 7000
วันจันทร์-วันเสาร์ เวลา 08:00-20:00 น. (ยกเว้นวันหยุดนักขัตฤกษ์และวันหยุดธนาคาร)